รัฐบาลไทย-ข่าวทำเนียบรัฐบาล-​สธ.ชื่นชม 3 ผลงานเด่นเขตสุขภาพที่ 2 นำไปเป็นต้นแบบการดำเนินงานหน่วยงานในสังกัด
วันอาทิตย์ที่ 10 ธันวาคม 2560
​สธ.ชื่นชม 3 ผลงานเด่นเขตสุขภาพที่ 2 นําไปเป็นต้นแบบการดําเนินงานหน่วยงานในสังกัด
เลขานุการรัฐมนตรีว่าการกระทรวงสาธารณสุขชื่นชม 3 ผลงานเด่นเขตสุขภาพที่ 2 สามรถนําไปประยุกต์ใช้และเป็นต้นแบบการดําเนินงานในหน่วยงานในสังกัด เพื่อให้ประชาชนได้รับบริการที่มีคุณภาพ ประสิทธิภาพ ลดความเหลื่อมล้ํา
เลขานุการรัฐมนตรีว่าการกระทรวงสาธารณสุขชื่นชม3ผลงานเด่นเขตสุขภาพที่2สามรถนําไปประยุกต์ใช้และเป็นต้นแบบการดําเนินงานในหน่วยงานในสังกัด เพื่อให้ประชาชนได้รับบริการที่มีคุณภาพ ประสิทธิภาพ ลดความเหลื่อมล้ํา มุ่งสู่ประชาชนสุขภาพดี เจ้าหน้าที่มีความสุข ระบบสุขภาพยั่งยืน
แพทย์หญิงมยุรา กุสุมภ์ เลขานุการรัฐมนตรีว่าการกระทรวงสาธารณสุข พร้อมด้วยแพทย์หญิงพรรณพิมล วิปุลากร รองปลัดกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมแพทย์ นายแพทย์ศุภกิจ ศิริลักษณ์ หัวหน้าผู้ตรวจราชการกระทรวงสาธารณสุข และคณะตรวจเยี่ยมและติดตามการดําเนินงานด้านการแพทย์และสาธารณสุขเขตสุขภาพที่2ประกอบด้วย5จังหวัดได้แก่ จังหวัดตาก พิษณุโลก เพชรบูรณ์ อุตรดิตถ์ สุโขทัย ที่ โรงพยาบาลสุโขทัย จังหวัดสุโขทัย
แพทย์หญิงมยุรากล่าวว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มอบหมายให้ติดตามการดําเนินงานตามนโยบายกระทรวงสาธารณสุขในการพัฒนาระบบบริการสุขภาพ เพื่อให้ประชาชนได้รับการดูแลตั้งแต่ระดับปฐมภูมิ ทุติยภูมิ ตติยภูมิ จนถึงศูนย์เชี่ยวชาญระดับสูง มีระบบส่งต่อภายในเครือข่าย เกิดการดูแลแบบเบ็ดเสร็จ เพิ่มการเข้าถึงบริการที่มีคุณภาพและลดความเหลื่อมล้ํา ภายใต้สโลแกน “บริการทุกคน ทุกอย่าง ทุกที่ ทุกเวลาด้วยเทคโนโลยี”
แพทย์หญิงมยุรา กล่าวต่อว่า เขตสุขภาพที่2ได้นําเสนอผลการดําเนินงานที่เป็นการดําเนินงานที่น่าชื่นชม3เรื่องได้แก่1.แฮปปี้มันนี่ ของโรงพยาบาลพุทธชินราช จ.พิษณุโลก ปัญหาการเงินเป็นปัจจัยที่ส่งผลต่อการทํางานโดยเฉพาะเจ้าหน้าที่ชั้นผู้น้อยที่เป็นหนี้นอกระบบ โดยเปิดรับเจ้าหน้าที่ที่เป็นหนี้เข้ารับการอบรมปรับทัศนคติเกี่ยวกับการเงิน ทําบัญชีรายรับ รายจ่าย จัดตั้งคลินิกการเงินจัดการหนี้สร้างวินัยการเงินการออม และปลดหนี้นอกระบบให้ผู้ที่ผ่านการประเมินโดยไม่คิดดอกเบี้ย ให้ผ่อนจ่ายคืนในอัตราที่เหมาะสม ผลการดําเนินงานพบว่าเจ้าหน้าที่มีความสุขขึ้น ประสิทธิภาพการทํางานเพิ่มขึ้น ไม่พึ่งพาหนี้นอกระบบ2.โรงพยาบาลสร้างสุขโดยเขตสุขภาพที่2ดําเนินการไปแล้ว2โรงพยาบาลได้แก่ โรงพยาบาลท่าสองยาง จ.ตาก โรงพยาบาลสมเด็จพระยุพราชหล่มเก่า จ.เพชรบูรณ์ โดยโรงพยาบาลคํานึงถึงผู้รับบริการและตัวผู้ปฏิบัติ ให้เจ้าหน้าที่ได้เข้ารับการอบรมหลักสูตรต่างๆอาทิ การสื่อสารอย่างสันติ การพัฒนาจิตใจให้เป็นวิถีเพื่อไปใช้ในชีวิตประจําวันมีการจัดกิจกรรมเช่น สร้างสุขก่อนเริ่มงาน สุขสําราญก่อนกลับบ้าน ประชุมแบบมีส่วนร่วม ป้ายเตือนสติ เป็นต้น ผลการดําเนินงานทําให้ผู้มารับบริการพึงพอใจมากขึ้น จํานวนร้องเรียนน้อยลง ได้รับคําชื่นชมจากผู้รับบริการทั้งต่อหน้าและทางสื่อออนไลน์
3.โครงการพัฒนาคุณภาพระบบข้อมูลและสารสนเทศงานอุบัติเหตุ จังหวัดสุโขทัย โดยใช้โปรแกรม(JOC2016)จัดเก็บและบันทึกข้อมูลอุบัติเหตุที่ถูกต้องเพิ่มขึ้น สามารถกรอกข้อมูลในระบบได้รวดเร็วและคล่องตัว นําข้อมูลมาวิเคราะห์เพื่อหาสาเหตุและจุดที่เกิดเหตุมาแก้ไขปัญหาอุบัติเหตุได้อย่างแม่นยํามากขึ้น นอกจากนี้เขตสุขภาพที่2ยังมีการพัฒนาด้านเชิงระบบการจัดการ เช่น การทําแผนการลงทุนระยะยาว แผนการจัดการกําลังคนระยะยาวทั้งเขตเพื่อให้เกิดประสิทธิภาพและความต่อเนื่องในการทํางานมีการดําเนินงานคัดกรองผู้ป่วยไตวายเพื่อป้องกันและชะลอการป่วยไตวายเรื้อรัง การคัดกรองและผ่าตัดต้อกระจกป้องกันการตาบอดป้องกันและลดการเสียชีวิตทารกแรกเกิด เป็นต้น
**********************************10 ธันวาคม2560